bank
40బ్యాంకు శాఖలపై ఇడి నిఘా
ముంబై, డిసెంబరు 7: ముడుపులు స్వీకరించి భారీ ఎత్తున పాతనోట్లను డిపాజిట్‌ చేసుకుని వారికి కొత్త నోట్లను సరఫరాచేస్తున్న బ్యాంకులపై ఇడి దృష్టి సారించింది. దేశవ్యాప్తంగా మనీలాండరింగ్‌ కార్య కలాపాలను కొనసాగిస్తున్నారన్న అభియోగాలపై 50 బ్యాంకులపై ఎన్‌ఫోర్స్‌మెంట్‌ డైరెక్టరేట్‌ నిఘా పెంచింది. ఈబ్యాంకుల్లో మనీలాండరింగ్‌, హవా లా వ్యాపారం ఎక్కువ జరుగుతున్నట్లు కనిపి స్తోంది. ఏజెన్సీ ఇటీవలే ఇద్దరు యాక్సిస్‌బ్యాంకు ఉద్యోగులను అరెస్టుచేసింది. ఢిల్లీశాఖలో ఈ అవకతవకలు చోటుచేసుకోవడంతో వారిని అరె స్టులు చేసింది. దేశంలోని పదిబ్యాంకులకు చెందిన 50శాఖలపై ఇడి తన నిఘాను పెంచింది. బ్యాం కింగ్‌ ఆడిటర్లను ప్రస్తుతం జరిగిన లావాదేవీలు, అకౌంట్స్‌ నివేదికలు అందించాలని సూచించింది.
ఇడి బృందాలు ప్రధాన నగరాలైన ఢిల్లీ, ముంబై, బెంగళూరు, హైదరాబాద్‌, కోల్‌కత్తా, చెన్నై ఇతర పెద్ద నగరాలపై దృష్టిపెట్టింది. ఈ శాఖల్లో గరిష్టం గా డిపాజిట్‌ అయిన సొమ్ము వాటిని బదిలీచేసిన వ్యవహారంపై ఇడి ప్రత్యేకించి దాడులుచేయాలని నిర్ణయించింది. అలాగే భారీమొత్తంలో జరిగిన డిపాజిట్లపై కూడా ఆరాతీస్తోంది. ఒకేసారి ఇంత పెద్దసొమ్ము ఎలా వచ్చిందని అనుమానాస్పద గుప్త నిధుల డిపాజిట్లుగానే భావిస్తున్నది. అందువల్లనే నల్లధనం కింద పరిగణించి నోటీసులు జారీచేసి నట్లు వెల్లడించింది. ఆర్థికనేరాలపరంగా మనీలాండ రింగ్‌ నిరోధక చట్టం, విదేశీ మారకద్రవ్య లావా దేవీల పర్యవేక్షణ చట్టంపరిధిలో ఈ డిపాజిట్లను పరిశీలిస్తున్నది. అనుమానిత లావాదేవీల నివేదికల ఆధారంగాను, నగదు లావాదేవీల నివేదికల ఆధారంగాను బ్యాంకులపై నిఘా పెంచింది. వివిధ ఆర్థిక దర్యాప్తు సంస్థలు కూడా ఇప్పటికే కార్యకలాపాలు ప్రారంభించాయి.
ఈ బ్యాంకు శాఖల్లోనే ఎక్కువగా జరిగాయని అందులోనూ హైదరాబాద్‌లో మరింతగా ఎక్కువ జరిగినట్లు దర్యాప్తు సంస్థలు భావిస్తున్నాయి. ఢిల్లీలో యాక్సిస్‌బ్యాంకు శాఖలో చోటు చేసుకున్న ఈ ఉదంతం తర్వాత ఇడి తన నిఘాను పెంచింది. గతవారంలోనే ఎన్‌ఫోర్స్‌మెంట్‌ అధికారులు దేశంలోని 40 కేంద్రాల్లో దాడులు నిర్వహించి తనిఖీలు చేశారు. కరెన్సీ మారకం లావాదేవీల పరంగా నల్లధన లావాదేవీలు, హవాలా డీలర్లు ఇతర బ్రోకరేజి సంస్థలపైనే ఈ నిఘా పెరిగింది.